**Fityeház Községi Önkormányzat Képviselő-testületének**

**4/2017. (IV. 28.) önkormányzati rendelete**

**az anyakönyvi szolgáltatások helyi szabályozásáról**

Fityeház Községi Önkormányzat Képviselő-testülete az anyakönyvi eljárásról szóló 2010. évi I. törvény 96.§ a) és b) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet hatálya**

**1. §**

E rendelet hatálya kiterjed a település közigazgatási területén megtartott házasságkötésre, valamint a Murakeresztúri Közös Önkormányzati Hivatalnál közszolgálati jogviszonyban álló anyakönyvvezetőkre terjed ki.

**A hivatali munkaidőn kívül és a külső helyszínen történő házasságkötés**

**2. §**

(1) A hivatali munkaidőn és a hivatali helységen kívüli házasságkötés kérelemre engedélyezhető. Az engedélyt minden esetben a jegyző adja az anyakönyvvezetővel történt egyeztetés után.

(2) A házasságkötés helyéül választott külső helyszínen minden esetben szemlét tart a jegyző az anyakönyvvezetővel és ezt követően dönt az engedély megadásáról, vagy elutasításáról.

(3) A kérelmet legkésőbb a házasságkötési szándék bejelentésével egyidejűleg kell benyújtani. A kérelemnek tartalmaznia kell a házasságkötés pontos helyszínét, a házasságkötés időpontját, nyilatkozatot arról, hogy a helyszínen az eseményhez méltó körülmények biztosítottak, a külső helyszín indokát.

(4) Az anyakönyvvezető és az anyakönyvi okiratok védelme érdekében a megfelelően kulturált körülmények biztosítása (sátor, tető, stb.) minden esetben a házasulandók kötelessége.

(5) Szabadtéri anyakönyvi esemény kedvezőtlen időjárási viszonyok miatti legkésőbb az anyakönyvi esemény napján, az eseményt megelőző két órával mondható le.

**3. §**

(1) Hivatali helyiségen kívül történő anyakönyvi esemény díjazása: térítésmentes.

(2) Hivatali munkaidőn kívüli anyakönyvi esemény díjazása: térítésmentes.

**Záró rendelkezések**

**4. §**

(1) E rendelet 2017. május 1. napján lép hatályba; rendelkezéseit a hatálybalépést követően bejelentett házassági szándékot követő anyakönyvi eseményre kell alkalmazni.

(2) Hatályát veszti Fityeház Községi Önkormányzat Képviselő-testületének a hivatali helyiségen, valamint a hivatali munkaidőn kívüli házasságkötésről szóló 13/2011. (VI. 24.) önkormányzati rendelete.

(3) A rendelet kihirdetéséről a jegyző helyben szokásos módon gondoskodik.

Fityeház, 2017. április 27.

**Tatai István**  **Hervai Edit**

polgármester jegyző

Kihirdetési záradék:

A rendelet kihirdetve: 2017. április 28.

**Hervai Edit**

jegyző